Anthony Hopkins, mesaj emoţionant la împlinirea a 45 de ani fără alcool: "Mă îndreptam spre dezastru. Mă omoram cu băutura".
Actorul Anthony Hopkins sărbătoreşte 45 de ani fără alcool pe reţelele de socializare. Într-o postare pe Twitter acesta încurajează tinerii care se luptă cu diferite dependenţe. Actorul împlineşte vârsta de 83 de ani.
Actorul britanic a publicat un mesaj optimist si emoţionant totodata adresat tinerilor afectaţi de alcoolism sau de abuzul de substanţe pe care îi îndeamnă să fie puternici.În înregistrarea video acesta povesteşte că a avut şi zile mai proaste şi că în urmă cu 45 de ani a avut o revelaţie în timp ce se afla spre dezastru în urma căreia a ales să trăiască si să lupte."Acum 45 de ani, am realizat că mă îndreptam spre dezastru. Mă omoram cu băutura… Mi-am transmis un mesaj, un gând: Vrei să trăiești sau să mori?" a povestit actorul.Hopkins a descris anul 2020 ca fiind unul îndurerat şi trist pentru mulţi oameni, dar spune că anul ce urmează ar putea fi cel mai bun."Astăzi este mâine despre care erai atât de îngrijorat ieri. Voi, tinerii, rezistați! Nu renunțați, continuați să luptați, fiți îndrăzneți și forțe mărețe vă vor veni în ajutor", a spus actorul.